stanford-oval/wikipedia huggingface dataset:
אוניברסיטת מאסי
הערות שוליים

↑  מתוך הדו"ח השנתי של האוניברסיטה לשנת 2008
↑  Colleges at Massey University, New Zealand, Massey University
| --- | --- |
בקרת זהויות :  NLI: 987007456762305171  ISNI: 0000 0001 0696 9806  LCCN: n50000487  NKC: ko2007296068  SUDOC: 17633520X  TePapa: 11767  Trove: 915336  VIAF: 142382342   WorldCat (עם VIAF): 142382342 
ערך זה הוא קצרמרבנושא אוניברסיטאות ומכללות ובנושא ניו זילנד. אתם מוזמנים לתרום לוויקיפדיה ו.
אאוזינופיליה

| --- | --- |

אאוזינופילים בדם ההיקפי של חולה עם אאוזינופיליה אידיופטית
 תחום:  המטולוגיה 
 קישורים ומאגרי מידע
 eMedicine:  199879 
 MeSH:  D004802
 סיווגים
 ICD-11:  4B03 
 
אאוזינופיליה (באנגלית: Eosinophilia) היא מצב בו ספירת האאוזינופילים בדם ההיקפי עולה על 500 תאים למיקרוליטר. ישנן מספר סיבות ידועות לאאוזינופיליה, כשהשכיחות ביותר שביניהן כוללות סוג של תגובה אלרגית או זיהום טפילי. האבחנה של אאוזינופיליה מתבצעת באמצעות בדיקת ספירת דם מלאה (CBC), אך הליכי האבחון המכוונים לסיבה שגרמה למצב זה משתנים בהתאם למצבים החשודים. בדרך כלל אין צורך בספירת אאוזינופילים מוחלטת אם ספירת הדם המלאה מראה אאוזינופיליה ניכרת . ניתן לסווג אאוזינופיליה לפי הגורם למצב, אאוזינופיליה אינטרינזית (פנימית) מתארת מצב בו האאוזינופיליה קשורה לגורם לאאוזינופיליה במח העצם לואקסטרינזית (חיצונית) עקב גורם מחוץ למח העצם. הטיפולים לאאוזינופיליה תלויים בסיבה הבסיסית למצב, כשהטיפול באאוזינופיליה אידיופטית הוא באמצעות סטרואידים. אאוזינופיליה אינה הפרעה (אלא רק סימן), אלא אם כן היא אידיופטית.
ספירת האאוזינופילים התקינה בדם אנושי נעה בדרך כלל בין 100–500 לכל/µL. שמירה על רמות אלה נובעת מאיזון בין ייצור אאוזינופילים על ידי תאי האב של האאוזינופילים במח העצם המכונים CFU-Eos לבין תנועה של אאוזינופילים במחזור הדם דרך ורידים פוסט-נימיים לרקמות. אאוזינופילים מייצגים אחוז קטן מהלוקוציטים בדם ההיקפיים (בדרך כלל פחות מ-8%), והם בעלי זמן מחצית חיים במחזור הדם של 8–18 שעות בלבד. עם זאת, ברקמות, זמן מחצית החיים שלהם הוא כמספר שבועות לפחות
. באופן לא פורמלי, רמות האאוזינופילים בדם נחשבות לרוב כעלייה קלה כמספרם בין 500-1,500 תאים למיקרוליטר, רמות גבוהות בינונית בין 1,500-5,000 למיקורליטר, וגבוהות באופן חמור כאשר הן גבוהות מ-5,000 תאים למיקרוליטרק. העלייה במספר האאוזינופילים בדם יכולה להיות חולפת, מתמשכת, חוזרת או מחזורית. היפראאוזינופיליה היא רמת אאוזינופילים בדם של מעל 1,500 תאים למיקורליטר. עלייה ניכרת במספר האאוזינופילים של רקמות שאינן בדם שהבחינו בבדיקה היסטופתולוגית היא אבחנה לאוזינופיליה של רקמות.
אאוזינופילים שייכים למשפחת התאים הגרנולוציטים ומתפקדים לנטרול פתוגנים פולשים, בעיקר טפילים ותולעים טפיליות, אך גם סוגים מסוימים של פטריות ווירוסים. הם גם משתתפים בתהליך דחיית שתל, מחלת השתל נגד המאכסן והריגת תאים סרטניים. כחלק מתפקידים אלו, אאוזינופילים מייצרים ומשחררים מגוון רדיקלים חופשיים (למשל היפוברומיט, חומצה היפוברומית, סופראוקסיד ופראוקסיד) וציטוקינים, כמוקינים, גורמי גדילה, מתווכי שומנים (למשל לויקוטריאנים, פרוסטגלנדינים, גורם מפעיל טסיות) וחלבונים רעילים (למשל מטלופרוטאינים, חלבון בסיסי עיקרי, חלבון קטיוני אאוזינופיל, פרוקסידאז אאוזינופיל, ונוירוטוקסין הנגזר מאוזינופיל). חומרים כימים אלו משמשים להשרות תגובות חיסוניות ודלקתיות חזקות ההורסות פתוגנים פולשים, רקמות זרות ותאים ממאירים. כאשר ייצור האאוזנופילים מופעל יתר על המידה, אאוזינופילים עלולים לנתב את החומרים הכימים הללו לעבר רקמות רגילות, מצב העלול לגרום לפגיעה חמורה באיברים כמו הריאה, הלב, הכליות והמוח.
הערות שוליים

↑  "Eosinophilic Disorders". Merck & Co. נבדק ב-2012-11-02.
1 2  Beers, Mark; Porter, Robert; Jones, Thomas (2006). "Ch. 11". The Merck Manual of Diagnosis and Therapy (18th ed.). Whitehouse Station, New Jersey: Merck Research Laboratories. pp. 1093–6. ISBN 0-911910-18-2.
1 2  Simon, Dagmar; HU Simon (16 בינואר 2007). "Eosinophilic Disorders". Journal of Allergy and Clinical Immunology. New York: Elsevier. 119 (6): 1291–300, quiz 1301–2. doi:10.1016/j.jaci.2007.02.010. PMID 17399779. נבדק ב-21 באוקטובר 2010. {{cite journal}}:  (עזרה)
↑  Beeken WL, Northwood I, Beliveau C, Baigent G, Gump D (1987). "Eosinophils of human colonic mucosa: C3b and Fc gamma receptor expression and phagocytic capabilities". Clinical Immunology and Immunopathology. 43 (3): 289–300. doi:10.1016/0090-1229(87)90138-3. PMID 2953511.{{cite journal}}:  תחזוקה - ציטוט: שימוש בפרמטר authors (link)
↑  Kovalszki A, Weller PF (2016). "Eosinophilia". Primary Care. 43 (4): 607–617. doi:10.1016/j.pop.2016.07.010. PMC 5293177. PMID 27866580.{{cite journal}}:  תחזוקה - ציטוט: שימוש בפרמטר authors (link)
↑  Butt NM, Lambert J, Ali S, Beer PA, Cross NC, Duncombe A, Ewing J, Harrison CN, Knapper S, McLornan D, Mead AJ, Radia D, Bain BJ (2017). "Guideline for the investigation and management of eosinophilia" (PDF). British Journal of Haematology. 176 (4): 553–572. doi:10.1111/bjh.14488. PMID 28112388.{{cite journal}}:  תחזוקה - ציטוט: שימוש בפרמטר authors (link)
↑  Gotlib J (2017). "World Health Organization-defined eosinophilic disorders: 2017 update on diagnosis, risk stratification, and management". American Journal of Hematology. 92 (11): 1243–1259. doi:10.1002/ajh.24880. PMID 29044676.{{cite journal}}:  תחזוקה - ציטוט: שימוש בפרמטר authors (link)
↑  Roufosse F (2013). "L4. Eosinophils: how they contribute to endothelial damage and dysfunction". Presse Médicale. 42 (4 Pt 2): 503–7. doi:10.1016/j.lpm.2013.01.005. PMID 23453213.{{cite journal}}:  תחזוקה - ציטוט: שימוש בפרמטר authors (link)
↑  Long H, Liao W, Wang L, Lu Q (2016). "A Player and Coordinator: The Versatile Roles of Eosinophils in the Immune System". Transfusion Medicine and Hemotherapy. 43 (2): 96–108. doi:10.1159/000445215. PMC 4872051. PMID 27226792.{{cite journal}}:  תחזוקה - ציטוט: שימוש בפרמטר authors (link)
| --- | --- |
בקרת זהויות :  NLI: 987007550780605171  BnF: cb12181136s (data)  LCCN: sh85044243 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Over and Over Again

"Over and Over Again" (בעברית: "שוב ושוב") הוא סינגל שהוקלט על ידי המוזיקאי והמפיק המוזיקלי ההולנדי נייתן סייקס, ביחד עם הזמרת-יוצרת האמריקאית אריאנה גרנדה, מתוך אלבומו, Unfinished Business. השיר יצא לאור ב-18 באוקטובר 2015, בעוד הגרסה עם גרנדה יצאה לאור ב-15 בינואר 2016.
השיר הגיע למקום הראשון במצעד שירי הדאנס קלאב.
רקע וכתיבה

השיר נכתב על ידי נייתן סייקס, הרמוני סמואלס, כרמן ריס ומייג'ור ג'ונסון פינלי והופק על ידי סייקס וסמואלס. סייקס ביצע את השיר ב-22 בנובמבר 2015, במהלך תוכנית הטלוויזיה "The X Factor". בהמשך, הוא ביצע אותו במהלך תוכנית הטלוויזיה "לייט לייט שואו", עם ג'יימס קורדן וביצע גרסה שלו ביחד עם לואיזה ג'ונסון.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.
הצלחה מסחרית

הגרסה המקורית של השיר ללא אריאנה גרנדה הגיעה למקום השישי במצעד הסינגלים הסקוטי, למקום השמיני במצעד הסינגלים הבריטי, ולמקום השני במצעד שירי האינדי של חברת המצעדים הרשמית. הגרסה עם גרנדה הפכה ללהיט וזכתה להצלחה במצעדי הבילבורד, תוך שכבשה את פסגת מצעד שירי הדאנס קלאב.
האודיו הרשמי של השיר פורסם ב-15 בינואר 2016, וזכה להצלחה כאשר צבר למעלה מ-14.3 מיליון צפיות.
מיקומי שיא > גרסה רגילה

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 8 |  |
|  הממלכה המאוחדת | מצעד שירי האינדי | 2 |  |
|  סקוטלנד | מצעד הסינגלים הסקוטי | 6 |  |
מיקומי שיא > גרסת הדואט

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים העכשוויים למבוגרים | 16 |  |
|  ארצות הברית | מצעד 40 שירי המיינסטרים | 29 |  |
|  קוריאה הדרומית | סירקל צ'ארט | 15 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 26 |  |
|  ארצות הברית | מצעד השירים העכשוויים למבוגרים | 41 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 18 באוקטובר 2015 | הורדה דיגיטלית (גרסת סולו) | גלובאל |  |
| הממלכה המאוחדת | 21 בנובמבר 2015 | הורדה דיגיטלית (רמיקס מאת ג'אמפסמוקרס) | גלובאל |  |
| הממלכה המאוחדת | 21 בנובמבר 2015 | הורדה דיגיטלית (רמיקסים) | גלובאל |  |
| הממלכה המאוחדת | 23 בנובמבר 2015 | הורדה דיגיטלית (גרסאות אקוסטיות) | גלובאל |  |
| הממלכה המאוחדת | 15 בינואר 2016 | הורדה דיגיטלית (בשיתוף אריאנה גרנדה) | גלובאל |  |
| ארצות הברית | 15 בינואר 2016 | הורדה דיגיטלית (בשיתוף אריאנה גרנדה) | גלובאל |  |
| ארצות הברית | 2 במרץ 2016 | רדיו להיטים עכשוויים (בשיתוף אריאנה גרנדה) | גלובאל |  |
אאוזין

אאוזין Y
אאוזין B
אֵאוֹזִין (Eosin) הוא תרכובת כימית הנוצרת מתגובה של ברום ופלואורסצאין. קיימים שני סוגים של אאוזין, הקרובים זה לזה כימית: B - בעל גוון מעט יותר כחלחל, ו-Y - בעל גוון מעט יותר צהבהב. בשל צבעם נעשה שימוש בתגובה לשם צביעה. מקור שמו של האאוזין הוא במילה היוונית העתיקה Έως ‏(Éōs, אאוס), אלת השחר במיתולוגיה היוונית.
אאוזין אינו מסיס במים, אך מסיס בכוהל ובתמיסות בסיסיות. התמיסה בעלת פלואורסצנציה ירקרקה ומשמשת לצביעת משי וצמר ולהכנת דיו צבעונית בתעשיית הוורנית. משמש בהיסטולוגיה בהכנת תכשירים מיקרוסקופיים, כחומר צבע בעל זיקה לציטופלזמה של התא. תערובת של אאוזין ומתילן כחול עוזרת להבחין בין סוגי תאי דם לבנים.
ראו גם

צביעת המטוקסילין-אאוזין
Teen Angels: el Adios 3D

| --- | --- |

כרזת הסרט
 בימוי:  חואן מנואל חימנס
 הופק בידי:  גוסטבו ז'אנקלביץ'
 שחקנים ראשיים:  גסטון דלמאו לאלי אספוסיטו רוסיו איגרסבל חואן פדרו לנסאני ניקולאס ריירה
 מדינה:  ארגנטינה ארגנטינה
 חברת הפקה:  Cris Morena Group RGB Entertainment ערוץ Yups
 חברה מפיצה:  Buena Vista
 הקרנת בכורה:  ארגנטינה 30 במאי 2013
 משך הקרנה:  כ-92 דקות
 שפת הסרט:  ספרדית
 סוגה:  סרט תיעודי, סרט מוזיקלי
 דף הסרט ב־IMDb
Teen Angels: el Adios 3D (בתרגום חופשי לעברית: טין אנג'לס: להתראות 3D, ידוע גם בשם: טין אנג'לס: הפרידה) הוא סרט תיעודי ארגנטינאי המתעד את הפרידה של להקת "טין אנג'לס", אשר הוקמה לאחר שידור הסדרה "כמעט מלאכים". הסרט בוים על ידי חואן מנואל חימנס, והופק על ידי גוסטבו ז'אנקלביץ'. חברות ההפקה שהפיקו את הסרט הן Cris Morena Group ,RGB Entertainment וערוץ Yups.
הסרט הוקרן לראשונה בבתי הקולנוע בארגנטינה ב-30 במאי 2013 בתלת־ממד, בהפצת Buena Vista. בישראל הסרט היה אמור להיות מוקרן בתרגום עברי, אך בסופו של דבר זה לא קרה. אורך הסרט הוא כ-92 דקות, ושפת המקור שלו היא ספרדית.
רקע

הסרט מוקדש להופעה האחרונה של הטין אנג'לס בתיאטרון גראן רקס שבבואנוס איירס, שם הלהקה ביצעה הופעות רבות משנת 2007 במסגרת הסדרה "כמעט מלאכים". לרגל הפרידה מהלהקה, הלהקה התחילה סדרת הופעות בתיאטרון גראן רקס מיוני 2012 עד ההופעה האחרונה ב-27 ביולי 2012. בחודש ספטמבר של אותה שנה, ערוץ Yups הקרין את ההופעה האחרונה של הלהקה בקולנוע בלימה, עיר הבירה של פרו.
זמן קצר לאחר מכן, בתחילת שנת 2013, הוכרז על ידי ערוץ Yups שיצא סרט פרידה על הלהקה. הטריילר לסרט הופץ ב-10 בפברואר 2013. לאחר הפרידה, חברי הלהקה חזרו לאולם בשביל להקליט ראיון על ההיסטוריה של הלהקה במהלך שש השנים שהם הופיעו.
הסרט הוקרן לראשונה בבתי הקולנוע בארגנטינה ב-30 במאי 2013 בתלת־ממד, כאשר זהו בין הסרטים הראשונים שהוקרנו בארגנטינה בטכנולוגיה זו. בהקרנת הבכורה של הסרט היו מעריצים רבים, חברים, בני משפחה, עיתונאים וארבעה מחברי הלהקה. גאסטון דלמהאו, חבר הלהקה שלא הגיע, נאלץ לא לבוא בגלל שהיה בארצות הברית.
משתתפים

בסרט השתתפו חמשת חברי להקת טין אנג'לס:
גסטון דלמאו
לאלי אספוסיטו
רוסיו איגרסבל
חואן פדרו לנסאני
ניקולאס ריירה
אאוחניה סוארס, שפרשה מהלהקה והוחלפה ברוסיו איגרסבל, לא השתתפה בסרט.
קבלה

ביום הבכורה של הסרט, הסרט הגיע למקום השישי עם יותר מ-2,259 צופים בבואנוס איירס בלבד. זמן קצר לאחר מכן, הסרט הגיע למקום התשיעי לאחר שצפו בו 12,000 צופים. באותה שנה שהסרט הופץ, הסרט היה מועמד לפרס בטקס פרסי בחירת הילדים של ניקלודיאון ארגנטינה, שם הוא זכה בקטגוריית "הסרט הטוב ביותר". הפרס הוענק ללאלי אספוסיטו וחואן פדרו לנסאני, שהיו מועמדים לפרסים בקטגוריות אחרות.
פרסים

| תאריך | טקס | קטגוריה | תוצאה |
| --- | --- | --- | --- |
| 18 באוקטובר 2013 | פרסי בחירת הילדים של ניקלודיאון ארגנטינה | הסרט הטוב ביותר | זכייה |
ראו גם

טין אנג'לס
כמעט מלאכים
Wicked Lips

Wicked Lips (בעברית: שפתיים מרושעות) הוא האלבום אולפן החמישי של הזמרת-יוצרת האוסטרלית איגי אזליה. המיני-אלבום יצא לאור ב-2 בדצמבר 2019, על ידי חברות התקליטים באד דרימס רקורדס ואימפריה רקורדס.
העבודה על המיני-אלבום החלה זמן קצר לאחר צאת אלבומה השני של אזליה, In My Defense.
רקע והוצאה

לאחר צאת הסינגל הפותח מתוך המיני-אלבום "Lola", הכריזה אזליה כי היא תוציא את המיני-אלבום ב-22 בנובמבר 2019. יממה לאחר מכן, הודיעה אזליה ברשתות החברתיות כי הוצאתו של המיני-אלבום תתעכב, והוא יופץ ב-2 בדצמבר באותה השנה.
באחת מן הרצועות אשר נכללות במיני-אלבום, מתארחת הזמרת הברזילאית פבלו ויטאר.
רשימת רצועות

| Wicked Lips> מס' | Wicked Lips> שם | Wicked Lips> משך | Wicked Lips>  | Wicked Lips>  | Wicked Lips>  | Wicked Lips>  | Wicked Lips>  | Wicked Lips>  | Wicked Lips>  |
| --- | --- | --- | --- | --- | --- | --- | --- | --- | --- |
| 1. | Lola (בשיתוף אליס צ'אטר)   | 3:52 |  |  |  |  |  |  |  |
| 2. | The Girls (בשיתוף פבלו ויטאר)   | 4:14 |  |  |  |  |  |  |  |
| 3. | Not Important  | 2:28 |  |  |  |  |  |  |  |
| 4. | Personal Problem  | 2:47 |  |  |  |  |  |  |  |
הערות שוליים

1 2 3  Iggy Azalea, EP delay, טוויטר, ‏2019T2:54 (באנגלית)
↑  In My Defense, נבדק ב-2019-12-04
↑  Wicked Lips, נבדק ב-2019-12-04
↑  Iggy Azalea’s Album Bombed So Bad, She’s Planning To Re-Release It, The Inquisitr, ‏2019-09-06 (באנגלית)
↑  Iggy Azalea 'extremely excited' for EP | Music | tucson.com, tucson.com
| איגי אזליה |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים | דיסקוגרפיה • וידאוגרפיה • פרסים ומועמדויות • שירים |  |
| אלבומי אולפן | The New Classic (Reclassified) • In My Defense • The End of an Era |  |
| מיני-אלבומים | Glory • Surviving the Summer • Wicked Lips |  |
| מיקסטייפים | Ignorant Art • TrapGold |  |
| סיבובי הופעות | The New Classic Tour • Great Escape Tour |  |
| איגי אזליה – סינגלים |
| --- | --- | --- |
| The New Classic | "Work" • "Bounce" • "Change Your Life" • "Fancy" • "Black Widow" |  |
| Reclassified | "Heavy Crown" • "Beg for It" • "Iggy SZN" • "Trouble" |  |
| In My Defense | "Sally Walker" • "Started" • "Fuck It Up" |  |
| The End of an Era | "Brazil" • "I Am The Strip Club" |  |
| שיתופי פעולה | "Beat Down" • "Problem" • "No Mediocre" • "Booty" • "Pretty Girls" |  |
| סינגלים אחרים | "Pussy" • "Go Hard or Go Home" • "All Hands on Deck (Remix)" • "Team" • "Mo Bounce" • "Switch" • "Savior" • "Kream" • "Lola" • "Dance Like Nobody's Watching" • "Sip It" • "Money Come" |  |
| --- | --- |
בקרת זהויות :  MusicBrainz release group: d37d700e-0d3d-4f52-8c70-03e49a8bd763
אאוזינופניה

| --- | --- |

 תחום:  המטולוגיה 
 סיווגים
 ICD-10:  D72.8
 ICD-11:  4B02.1 
 
אֵאוֹזִינוֹפֶּנְיָה (Eosinopenia) היא מיעוט אאוזינופילים בדם. מבחינה מעבדתית, אאוזינופניה מוגדרת כריכוז אאוזינופילים בדם הנמוך מ-100 תאים למילימטר מעוקב (מיקרוליטר) דם. כשלעצמה, ובהיעדר פגם נוסף במערכת החיסון, לא ידוע על השלכות שליליות לאאוזינופניה.
אאוזינופניה יכולה לנבוע מרמות גבוהות של קורטיקוסטרואידים, בין אם מדובר בהפרשה אנדוגנית מבלוטת יותרת הכליה בתגובה למצבי דחק ובתסמונת קושינג ובין אם מדובר בנטילה אקסוגנית של תרופות סטרואידליות, שכן סטרואידים הם חומרים נוגדי דלקת המעכבים ייצור של תאי דם לבנים, ובכללם אאוזינופילים. כמו כן, זיהום חיידקי חריף וכן מספר סוגי לוקמיה וטיפולים כימותרפיים עלולים להוריד את ספירות האאוזינופילים. לויקוציטוזיס ביחד עם אאוזינופניה מצביע לרוב על זיהום חיידקי.
ראו גם

אגרנולוציטוזיס
נויטרופניה
הערות שוליים

↑  הפרעות אאוזינופיליות מתוך "מרק - המדריך הרפואי השלם"
↑  Gil H, Magy N, Mauny F, Dupond JL (2003). Value Of Eosinopenia In Inflammatory Disorders: An "Old" Marker Revisited. Rev Med Interne 2003 Jul;24(7):431-5
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אאוזבי גואל

| --- | --- |

 לידה:  15 בדצמבר 1846 ברצלונה, ממלכת ספרד ספרד
 פטירה:  8 ביולי 1918 (בגיל 71) ברצלונה, ממלכת ספרד ספרד
 מדינה:  ספרד 
 מקצוע:  יזם, תעשיין
 תפקיד:  city councilor of Barcelona 
 מפלגה:  Regionalist League 
 בן או בת זוג:  Isabel López i Bru 
 פרסים והוקרה:  Grand Cross of the Order of Merit for Agriculture (1911) 
 
אאוזבי גואל אי בסיגלופי (בקטלאנית: Eusebi Güell i Bacigalupi; 15 בדצמבר 1846 – 8 ביולי 1918) היה יזם קטלאני שהרוויח רבות מהמהפכה התעשייתית שהתרחשה בקטלוניה בשלהי המאה ה-19. הוא ידוע בעיקר כפטרונו של האדריכל ואמן המודרניסטה אנטוני גאודי.
ביוגרפיה

גואל נולד בברצלונה לז'ואן גואל אי פרר, תעשיין קטלאני אמיד שהרוויח את הונו בקובה ובברצלונה. אימו, פרנצ'סקה בסיגלופי אי דולסר, הייתה בת למשפחת סוחרים מג'נובה שהתמקמה בקטלוניה בסוף המאה ה-18.
כשגדל השתלב גואל בעסקים של אביו, בעיקר בתחום הטקסטיל, והגדיל את ההון המשפחתי. בשנת 1878, נסע גואל לבקר בתערוכה העולמית שהתקיימה בפריז, שם הוא פגש לראשונה את האדריכל הצעיר אנטוני גאודי שהציג את עבודותיו בביתן הספרדי. השניים הפכו לחברים ושותפים, וגילו כי הם חולקים תחומי עניין משותפים, בין השאר השקפה דתית זהה (שניהם היו קתולים אדוקים). גואל היה לפטרונו של גאודי, והוא ראה בו אדם שבידיו הוא יוכל להפקיד רעיונות לעיצובים מיוחדים.
בין העבודות הראשונות שביצע גאודי עבור גואל ניתן למנות את היקב בודגה גואל שבגאראף, את קומפלקס הבתים פבליונס גואל שבשכונת פדרבלס בברצלונה, ואת פלאו גואל, בית משפחת גואל, בשכונת אל רבאל בברצלונה.
בשנת 1890, גואל העתיק את מיקום מפעל הטקסטיל שלו משכונת סאנטס שבברצלונה לסנטה קולומה דה סרווליו, דרומית לברצלונה. בסנטה קולומה הקים גואל מושבת עובדים, על פי המודל של מושבות העובדים הבריטיות שנבנו במהלך סוף המאה ה-19. המושבה, שידועה היום בשם קולוניה גואל, נבנתה על פי סטנדרטים חברתיים מרכזיים: בתים עם חדרים גדולים מהממוצע, חלונות רחבים ואוורור טוב, כך שעובדי הטקסטיל ובני משפחותיהם יהנו מאורח חיים גבוה. המושבה נועדה לספק את עצמה, וכללה חנויות, בתי קפה, תיאטרון, ספרייה ובית ספר (עבור בנים בלבד). את בניית הכנסייה והקריפטה על גבעה שצפתה על המושבה הפקיד גואל בידי חברו גאודי. לבסוף, נתקל גואל בקשיים כלכליים והפרויקט ננטש. למרות מצבה הבלתי גמור, עבודתו של גאודי במושבה נחשבת ליצירת מופת, והמושבה עצמה מציגה כמה דוגמאות טובות של מודרניזם קטלאני.
בשנת 1900, רכש גואל שטח אדמה בשכונת גרסיה שבברצלונה ושכר את גאודי לבנות אחוזת נופש לעשירים. באותו הזמן, נחשב האזור שבהרים למרוחק מהעיר, והפרויקט נחל כישלון מסחרי. רק שני בתים נבנו במתחם. בשנת 1923, מכרה משפחת גואל את השטח לעיריית ברצלונה, שהפכה אותו לפארק הציבורי פארק גואל.
בשנת 1908, המלך אלפונסו השלושה עשר העניק לגואל תואר רוזן.
הוא מת בביתו אשר בפארק גואל בשנת 1918.
הערות שוליים

↑  "Colonia Güell – Descubre la cripta de la Colonia Güell".
↑  "Palau Güell, Map of the Visit, p. 4" (PDF). אורכב מ-המקור (PDF) ב-21 באוקטובר 2012. נבדק ב-29 בינואר 2013. {{cite web}}:  (עזרה)
| --- | --- |
בקרת זהויות :  BNE: XX1214670  BnF: cb145456008 (data)  CANTIC: a10098148  GND: 12327639X  ISNI: 0000 0000 2681 1152  LCCN: n86841235  SUDOC: 068933606  ULAN: 500318900  VIAF: 40282248   WorldCat (עם VIAF): 40282248
אאוזאורופודה

| אאוזאורופודה |
| --- | --- |
 שחזור של Spinophorosaurus
תקופה
יורה תחתון-קרטיקון עליון 175–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
קבוצה:: אאוזאורופודה
אינפרא־סדרה:: זאורופודה
שם מדעי
 Eusauropoda ‏Upchurch, 1995

שלד של ממנצ'יזאורוס.
אאוזאורופודה (שם מדעי: Eusauropoda; מילולית: "זאורופודים ישרים/אמיתיים") הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים ואת כל המשפחות המוגדרות למעט הוולקנודוניים והלסמזאוריים. היא התפתחה במשך היורה התחתון שלפני 175 מיליון שנה עד להכחדת הקרטיקון, לפני 66 מיליון שנה. הקבוצה תוארה ב-1995.
תיאור

אצל בני קבוצה זו היו מינים בעלי גדלים מגוונים ומרביתם היו בעלי צוואר מרובה חוליות שהגיע לאורך ולגובה רב, מה שסייע להם לאכול עלים מצמרות העצים. הם נמצאו לאורך כל היבשות, מאמריקה הצפונית והדרומית עד לאפריקה ומזרח אסיה, מה שמראה על הצלחת הקבוצה.
למינים אלה לא הייתה יכולת לנוע על שתיים עקב משקלם הרב והם היו בעלי גפיים ענקיים בעלי טפרים שטוחים דמויי-פרסות לתמוך במשקלם. הגולגולת שלהם הייתה מרובעת עם פתחים גדולים בחלל העין. חלקם פיתחו חוטם רחב והשיניים שלהם היו קהות ומעוגלות בקצותם. הזנב הארוך שלהם שימש לייצוב ואולי חלקם כמו הדיפלודוקוס השתמשו בהם להגנה מטורפים.
מיון

קבוצה אאוזאורופודה (Eusauropoda)
סוג ללא מקור אלגואזאורוס (Algoasaurus)?
סוג אסייתוזאורוס (Asiatosaurus)?
סוג אטלזאורוס (Atlasaurus)?
סוג צטיוזאוריסקוס (Cetiosauriscus)
סוג Chebsaurus
סוג Chondrosteosaurus?
סוג Ferganasaurus
סוג Lapparentosaurus
סוג ג'ובריה (Jobaria)
סוג Klamelisaurus?
סוג Liubangosaurus
סוג Nebulasaurus
סוג Qinlingosaurus?
סוג Spinophorosaurus
סוג Volkheimeria
משפחה צטיוזאוריים (Cetiosauridae)
משפחה ממנצ'יזאוריים (Mamenchisauridae)
קבוצה טוריאזאוריה (Turiasauria)
קבוצה נאוזאורופודה (Neosauropoda)
קבוצה דמויי-דיפלודוקיים (Diplodocoidea)
קבוצה מקרונריה (Macronaria)
גלריה

שונוזאורוס
Atlasaurus
Moabosaurus
אוניברסיטת ליסבון

| --- | --- |


 אוניברסיטת מחקר ציבורית
 תקופת הפעילות:  1290–הווה (כ־734 שנים) 
 תלמידים
 :  47,794 
 מיקום
 מדינה:  פורטוגל פורטוגל
 קואורדינטות:  38°45′09″N 9°09′32″W﻿ / ﻿38.7525°N 9.1588888888889°W﻿ / 38.7525; -9.1588888888889
 www.ulisboa.pt
 he
 
בית הספר לרפואת שיניים
בית ספר לרוקחות
הרקטורט
אוניברסיטת ליסבון (בפורטוגזית: Universidade de Lisboa) היא אוניברסיטת מחקר ציבורית בליסבון, והאוניברסיטה הגדולה ביותר בפורטוגל. היא נוסדה בשנת 2013, ממיזוג של שתי אוניברסיטאות ציבוריות קודמות שהיו ממוקמות בליסבון: האוניברסיטה לשעבר של ליסבון (1911–2013) והאוניברסיטה הטכנית של ליסבון (1930–2013). ההיסטוריה של אוניברסיטה בליסבון מתחילה במאה ה-13.
היסטוריה

אוניברסיטת קוימברה, האוניברסיטה הפורטוגלית הראשונה, הוקמה בליסבון בין השנים 1288 ו-1290, כאשר דיניש, מלך פורטוגל פרסם את המנשר Scientiae thesaurus mirabili, שהעניק מספר הרשאות לתלמידי ה- studium generale בליסבון, מה שמוכיח שהיא נוסדה כבר באותו תאריך. הייתה השתתפות פעילה בפעילות חינוכית זו על ידי הכתר הפורטוגלי ומלכו, באמצעות התחייבותו לשלם חלק מהסבסוד של דמי הלימוד. מוסד זה עבר מספר פעמים בין ליסבון לקוימברה, שם התיישב לצמיתות ב-1597.
האוניברסיטה הנוכחית של ליסבון היא תוצאה של מיזוג של שתי אוניברסיטאות ציבוריות לשעבר של ליסבון: אוניברסיטת ליסבון לשעבר, שנוסדה ב-1911 והאוניברסיטה הטכנית של ליסבון, שנוסדה ב-1930. תהליך המיזוג החל בשנת 2011 והוכנס לחוק ב-31 בדצמבר 2012. כאמור בצו מס' 266-E/2012, האוניברסיטה החדשה של ליסבון החלה את קיומה המשפטי ביום שבו נכנס הרקטור החדש שנבחר לתפקידו, ב-25 ביולי 2013.
דירוגים

לפי הדירוג האקדמי של אוניברסיטאות בעולם לשנת 2017, הידוע גם בשם דירוג שנחאי, אוניברסיטת ליסבון מדורגת במקום הראשון בפורטוגל ובין מקומות 151–200 בעולם. בתחום המקצוע הרחב של הנדסה/טכנולוגיה ומדעי המחשב, האוניברסיטה מדורגת במקומות 51–75 ברחבי העולם, בעוד שבדיסציפלינות המתמטיקה, הפיזיקה ומדעי המחשב היא מדורגת 101–150, 151–200 ו-151–200, בהתאמה.
בדירוג אוניברסיטאות בעולם של Times Higher Education (THE) 2017, אוניברסיטת ליסבון נחשבת לאוניברסיטה הגדולה ביותר בפורטוגל והיא מדורגת 401–500,  בעוד שבדירוג האוניברסיטה העולמית של QS 2018 היא מדורגת 305 ( באופן כללי).
הערות שוליים

↑  "Academic Ranking of World Universities (Shanghai Ranking) 2016 - University of Lisbon". shanghairanking.com. נבדק ב-26 ביוני 2017. {{cite web}}:  (עזרה)
↑  "Times Higher Education World University Rankings 2017 - University of Lisbon". timeshighereducation.com.
↑  "QS World University Rankings® 2018 - University of Lisbon". topuniversities.com.
| --- | --- |
בקרת זהויות :  NLI: 987007576502005171  PLWABN: 9810684413405606  BIBSYS: 7365  BNE: XX88044  BnF: cb11867929t (data)  GND: 13666-9  ISNI: 0000 0001 2181 4263  LCCN: n81035314  NKC: ko2009274073  NLA: 35091224  RERO: 02-A005470562  SUDOC: 026430398  ULAN: 500301573  VcBA: 494/53224  VIAF: 313138723   WorldCat (עם VIAF): 313138723